iraklixyz/georgian-wikipedia-cleaned huggingface dataset:
ჰილერედი

ჰილერედი — ქალაქი დანიაში, კუნძულ ზელანდიის ჩრდილოეთ ნაწილში, დედაქალაქის ოლქში. 2012 წლის მონაცემებით მოსახლეობა 30 570 ადამიანს შეადგენს და ამ მაჩვენებლით ზელანდიის ამ ნაწილის მესამე უდიდესი ქალაქია კოპენჰაგენისა და ჰელსინგერის შემდეგ.

ჰილერედს მდიდარი სავაჭრო და კულტურული ცხოვრება გააჩნია. განსაკუთრებით ცნობილია ცენტრში აღმართული ფრედერიკსბორგის ციხესიმაგრით.
ჩრდილოეთის კირქვიანი ალპები

ჩრდილოეთის კირქვიანი ალპები — ქედებისა და მთის მასივების სისტემა აღმოსავლეთ ალპებში. მდებარეობს ავსტრიისა და გერმანიის ტერიტორიაზე. გადაჭიმულია დასავლეთიდან აღმოსავლეთისაკენ ბოდენის ტბიდან ქალაქ ვენამდე. სამხრეთით ვრცელდება ცენტრალური აღმოსავლეთი ალპები, ხოლო ჩრდილოეთით — ფლიშის ზონაა წარმოდგენილი. მაქსიმალურ სიმაღლეს ლეხტალის ალპებში აღწევს (3036 მ, პარსაიერშპიცე).
ურელსო ტრანსპორტი

ურელსო ტრანსპორტი — ტრანსპორტის სახესხვაობა. ეწოდება ყველა სახეობის სახმელეთო ტრანსპორტს, რომელიც არ იყენებს სარელსო საშუალებებს. ურელსო ტრანსპორტის გადაადგილებისათვის საკმარისია ყველა არსებული მყარი და მოსწორებული ზედაპირის არსებობა. ინტენსიური და რეგულარული მოძრაობის შედეგად იგი თავისთავად წარმოიქმნება, თუმცა ხშირ შემთხვევაში იქმნება მათი სპეციალური გამაგრების საჭიროება სხვადასხვა მასალების გამოყენებით. გზა, რომელიც მოკლებულია მყარ საფარს მშრალ სეზონში მნიშვნელოვნად ამტვერებს გარემო პირობებს.

ურელსო ტრანსპორტის მნიშვნელოვან საშუალებას წარმოადგენს გამტარიანობა, ე.ი. მოძრაობის შესაძლებლობა უსწორმასწორო ან რბილ გრუნტზე. მუხლუხა ტრანსპორტის შემთხვევაში ადგილი აქვს მყარი საფრის დანგრევას. ურელსო ტრანსპორტის სახეობებია: ავტობუსი, ტროლეიბუსი, ველომობილი, ველოსიპედი, მოტოციკლი და ა.შ.
სენერბორგი

სენერბორგი — ქალაქი დანიაში, სამხრეთ დანიის რეგიონში, სენერბორგის მუნიციპალიტეტის მთავარი ქალაქი და ადმინისტრაციული ცენტრი. 2012 წლის მონაცემებით, საკუთრივ ქალაქის მოსახლეობა 27 304 ადამიანია, მთლიანი მუნიციპალიტეტის კი 76 793.

სენერბორგში მდებარეობს სენებორგის ციხესიმაგრე და დანიის სამეფო არმიის სერჟანტთა სკოლა.
სვენბორგი

სვენბორგი — ქალაქი დანიაში, კუნძულ ფუნენზე; სვენბორგის მუნიციპალიტეტის ცენტრი. წარმოადგენს ფუნენის მეორე უდიდეს ქალაქს და 2012 წლის მონაცემებით მოსახლეობა 26 897 ადამიანს შეადგენს.

2000 წელს, სვენბორგმა „დანიის წლის ქალაქის“ ტიტული მიიღო, 2007 წელს კი საბაზრო ქალაქობის 750-ე წლის იუბილე იზეიმა.

სვენებორგში მდებარეობს მუზეუმი „ნატურამა“ სადაც გამოფენილია მრავალი სახის ცხოველი.

წერილობით წყაროებშ სვენებორგი პირველად 1229 წელს იხსენიება მეფე ვალდემარ -ის წერილში, სადაც ის მიუთითებს თავდაცვით ნაგებობაზე, სახელად „სვინებურგზე“. არსებობს სახელის წარმოშობის მრავალი ვერსია, თუმცა ერთ-ერთის მიხედვით ეს დაკავშირებულია ამ არეალში ღორების საკმაოდ დიდ რაოდენობასთან, დანიურად სვენ ღორს ნიშნავს.
ნანდის ხარი

ნანდის ხარი (ლათ. — ) — სამხრეთ ინდოეთში,მისორის მახლობლად, ჩამუნდის მთაზე მდგარი ქანდაკება. ეს სახელი „ბედნიერს“ ნიშნავს. ქანდაკება 4,8 მეტრი სიმაღლისაა და ინდოეთში მდგარ შვიდ ანალოგიურ ქანდაკებებს შორის ერთ-ერთია. გრანიტის ქვაში გამოჭრილი ნანდის ხარი თავდაპირველად ნაცრისფერი იყო, მაგრამ ათწლეულების განმავლობაში მლოცველები მას ზეთს უსვამდნენ, რის შედეგადაც ხარი თანდათან გაშავდა. ახ.წ. საუკუნიდან მოყოლებული, ინდუისტურ მითოლოგიაში ნანდი მჭიდროდ იყო დაკავშირებული შივასთან, ამ რელიგიისერთ-ერთ ყველაზე ძლევამოსილ ღმერთთან.
ტოტემის სვეტი

ტოტემის სვეტი — მასიური ქანდაკებები, რომლებიც ჩრდილოეთ ამერიკის ჩრდილო-დასავლეთ სანაპიროზეა გავრცელებული. სვეტებს ამინდის ცვალებადობა განადგურებით ემუქრება, ამიტომ დღეს მათი ნაწილი მუზეუმებში ინახება. ისინი ადგილობრივი მოსახლეობის ისტორიასა და მიღწევებს ასახავენ და ხშირად გარდაცვლილ წინაპრებსაც გამოხატავდნენ. სვეტები ლეგენდარული ადამიანების, ცხოველებისა და ფრინველების ფიგურებისაგან შედგება. ფართოდ გავრცელებული აზრისგან განსხვავებით, ტოტემის სვეტები ბოროტი სულების განდევნის მიზნით არ გამოიყენებოდა. ეს სვეტი, რომელსაც ქარიშხალა ამშვენებს, კანადაში, ქალაქ ვანკუვერის სტენლი პარკში დგას. 1889 წლიდან დღემდე აქ სვეტების დიდი კოლექცია იქმნებოდა, დღეს კი პარკს ყოველწლიურად რვა მილიონი მნახველი ჰყავს.
დაშქასანი

დაშქასანი — სოფელი ირანში, ისპაჰანის ოსტანის დასავლეთ ნაწილში. დეჰესთან-გორჯის რაიონის ცენტრი. მდებარეობს ზაგროსის მთიანეთთან. სოფელი არის ეთნიკური ქართველების (ფერეიდნელების) ერთ-ერთი სამოსახლო ფერეიდანში. მოსახლეობა საუბრობს ქართული ენის ფერეიდნულ კილოზე, ანუ ქართულ-სპარსულ დიალექტზე სპარსულთან ერთად.

დაარსდა დაახლოებით 1620 წელს ფერეიდნელი სომხების მიერ, და ოცი წლის შემდეგ, ფერეიდნელი ქართველები შევიდნენ სოფელში სოფელ რუისპირიდან (დღევანდელი ქალაქი აფუსი) ქრისტიანობის შენარჩუნებისათვის. სომხებმა კი დაახლოებით ორასი წლის შემდეგ სოფელი მიატოვეს (ოც სომხურ სოფელს შორის, დარჩენილა მხოლოდ ერთი).
ჰოლბეკი

ჰოლბეკი — ქალაქი დანიაში, კუნძულ ზელანდიაზე, ჰოლბეკის მუნიციპალიტეტში. 2012 წლის მონაცემებით მოსახლეობა 27 195 ადამიანს შეადგენს.

ქალაქი გაშენებულია ჰოლბეკის ფიორდისა და ისეფიორდის ნაპირებთან. ჰოლბეკი მიმდებარე არეალის კომერციული და სამრეწველო ცენტრია. რკინიგზით დაკავშირებულია ქალაქ როსკილესა და კალუნბორგს. დიდი დატვირთვა და ეკონომიკური მნიშვნელობა აქვს ჰოლბეკის ნავსადგურს.

ოფიციალურ დოკუმენტებში ჰოლბეკი პირველად 1199 წელს იხსენიება.
ნიუ-იორკ ნიქსის მთავარი მწვრთნელები

ნიუ-იორკ ნიქერბოკერსი , მიღებული და ცნობილი, როგორც ნიქსი — კალათბურთის პროფესიონალური გუნდი, რომელიც მდებარეობს ნიუ-იორკ სიტიში. გუნდი არის ატლანტიკური დივიზიონის და აღმოსავლეთ კონფერენციის წევრი -ში. დაარსებული იქნა 1946 წელს ამერიკის კალათბურთის ასოციაციის წევრის მიერ, რომელიც შემდგომ ნბა შეუერთდა.

ნიქსი არის იმ ორი გუნდიდან ერთ-ერთი ნბა-ში, რომლის ადგილმდებარეობა დაარსებიდან მოყოლებული არ შეცვლილა. (მეორე გუნდი ბოსტონ სელტიკია).

გუნდს ისტორიაში 24 მთავარი მწვრთნელი ჰყავდა. ჰოლცმენი იყო ნიქსის პირველი მთავარი მწვრთნელი. ჰოლცმენი დიდების დარბაზში 1986 წელს შევიდა როგორც მწვრთნელი, მის გარდა კალათბურთის დიდების დარბაზს პეტ რაილი, ლენი უილკინსი და ლარი ბრაუნი იკავებენ. გუნდის ახალნდელი მწვრთნელი - მაიკ ბვუდსონია.

მნიშვნელობები
მწვრთნელები
სტატისტიკა ბოლოს განახლდა: 2012 წლის 22 მარტს.

მნიშვნელობა
ნიქსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
მაიამი ჰიტის მთავარი მწვრთნელები

მაიამი ჰიტი — პროფესიონალური საკალათბურთო კლუბი, რომელიც მდებარეობს, ქალაქ მაიამიში, ფლორიდის შტატში, აშშ. გუნდი არის წევრი სამხრეთ-აღმოსავლეთ დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში . გუნდი საშინაო მატჩებს ატარებს -ში, რომელიც დაბლითა მაიამიში მდებარეობს. გუნდის მფლობელი არის მიკი არისონი, ხოლო მთავარი მწვრთნელის პოსტზე ერიკ სპოელსტრა, მენეჯერის პოსტზე კი პეტ რაილი არიან.

ჰიტის ისტორიაში 6 მწვრთნელი იყო. გუნდის პირველი მწვრთნელი რობ როთსტეინი იყო. პეტ რაილი გუნდს 11 სეზონის მანძილზე წვრთნიდა, რომელიც გუნდის ყველაზე მეტი ჩატარებული რეგულარული სეზონით (849), ყველაზე მეტი რეგულარული სეზონში გამარჯვება (454), ყველაზე მეტჯერ გასვლა პლეი-ოფში (50) და ყველაზე მეტი პლეი-ოფში გამარჯვება (26) ლიდერობს. ერიკ სპოელსტრა, რომელიც გუნდის ამჟამინდელი მწვრთნელია ლიდეორბს რეგულარულ სეზონში ყველაზე მაღალი მოგებების პროცენტული მაჩვენებლით (.707).

მნიშვნელობები
მწვრთნელები
სტატისტიკა შესწორებულია 2009-2010 წლების სეზონის დამთავრების შემდეგ

აღნიშვნა
ჰიტის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
ოკლაჰომა-სიტი თანდერის მთავარი მწვრთნელები

ოკლაჰომა-სიტი თანდერი — პროფესიონალური საკალათბურთო კლუბი, რომელიც მდებარეობს ოკლაჰომა-სიტიში, ოკლაჰომას შტატში, აშშ. გუნდი თამაშობს ჩრდილო-დასავლეთი დივიზიონში, რომელიც დასავლეთ კონფერენციას ეკუთვნის -ში. გუნდის სათამაშო ბაზა - . ყველა ჩრდილოეთ ამერიკის მთავარი პროფესიონალური ლიგა რომ ავიღოთ, თანდერი არის ერთადერთი წარმომადგენელი ოკლაჰომადან.

გუნდის ისტორიაში 16 მწვრთნელი იყო, რომლისგანაც დიდების დარბაზში მხოლოდ ლენი უილკინსია შესული. ახალნდელი მწვრთნელი - სკოტ ბრუქსი ერთადერთი მწვრთნელია გუნდის ისტორიაში, რომელმაც წლის მწვრტნელის წოდება მოიგო.

მნიშვნელობები
მწვრთნელები
სტატისტიკა შესწორებულია 2009-2010 წლების სეზონის დასრულების შემდეგ.

აღნიშვნა
თანდერის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
ვაშინგტონ უიზარდსის მთავარი მწვრთნელები

ვაშინგტონ უიზარდსი , ყოფილი ვაშინგტონ ბულეტსი — პროფესიონალური საკალათბურთო კლუბი, რომელიც ვაშინგტონში მდებარეობს აშშ-ში. გუნდი ასპარეზობს ნაციონალურ საკალათბურთო ასოციაციაში , ხოლო საშინაო მატჩებს მართავს -ში. უიზარდსი თამაშობს სამხრეთ-აღმოსავლეთ დივიზიონში, რომელიც აღმოსავლეთ კონფერენციას ეკუთვნის.

გუნდის ისტორიაში სულ 23 მწვრთნელი იყო, ხოლო გუნდის პირველი მწვრთნელი ჯიმი პოლარდი იყო. გენი შუ არის ერთადერთი მწვრთნელი, რომელმაც გუნდის ისტორიაში წლის საუკეთესო მწვრთნელის ტიტული მოიპოვა. რენდი უიტმენი გუნდის ახლანდელი მწვრთნელია.

მნიშვნელობები
მწვრთნელები
სტატისტიკა გასწორებულია 2012 წლის 24 იანვარს.

აღნიშვნა
უიზარდსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
სან-ანტონიო სპურსის მთავარი მწვრთნელები

სან-ანტონიო სპურსი — ამერიკის პროფესიონალური გუნდი, რომელიც მდებარეობს სან-ანტონიოში, ტეხასის შტატში. სპურსი არის წევრი სამხრეთ-დასავლეთ დივიზიონის, რომელიც დასავლეთ კონფერენციას ეკუთვნის -ის. გუნდი დაარსდა, როგორც დალას ჩეპერელსი ამერიკის საკალათბურთო ასოციაციაში 1967 წელს. გუნდს ძალიან უჭირდა პირველი წლები დასწრების და დალასის გულშემატკივრებისგან უინტერესობის გამო, რის გამოც გუნდს „დალასი“-ს მაგივრად „ტეხასი“-თ ჩაენაცვლა 1970-71 წლების სეზონისთვის, რადგან გუნდის პოპულარობა უფრო რეგიონალური გამხდარიყო. ამ ჩანაფიქრმა ვერ გაამართლა და შესაბამისად გუნდს 1971-72 წლისთვის დაუბრუნდა ძველი დალასის სახელი. გუნდი გასაყიდად გამოიტანეს მფლობელებმა მას შემდეგ, რაც 1972-73 წლების სეზონშ პლეი-ოფში ვერ გავიდნენ. მან ასევე მოახერხა და მოიგო -ის წლის მწვრთნელის ჯილდო 2002-03 წლების სეზონში. ლარი ბრაუნი არის ერთადერთი წევრი, რომელიც შესული იქნა კალათბურთის დიდების დარბაზში, როგორც მწვრთნელი. ბობ ბასი, რომელიც სპურს 4-ჯერ ედგა მწვრთნელის რანგში, ლიდერობს გუნდს ყველაზე მეტჯერ მწვრთნელობით. კლიფ ჰაგანი, მაქს უილიამსი, ბილ ბლეიკლი, დეივ ბრაუნი, მორის მაკჰოუნი, ჯერი ტარკანიანი და პოპოვიჩის სამწვრთნელო კარიერა სპურსში დაიწყო.

მნიშვნელობები
მწვრთნელები
სტატისტიკა გასწორებულია 2010-11 წლების სეზონის დასრულების შემდეგ

აღნიშვნა
სპურსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
ლოს-ანჯელეს ლეიკერსის მთავარი მწვრთნელები

ლოს-ანჯელეს ლეიკერსი — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში გამოდის. ლეიკერსი არის წევრი წყნარი ოკეანის დივიზიონის, რომელიც დასავლეთ კონფერენციას ეკუთვნის. გუნდის სათამაშო ბაზა - სტეიფლზ ცენტრი მდებარეობს ლოს-ანჯელესში, რომელსაც ადგილობრივ მეტოქე - ლოს-ანჯელეს კლიპერსთან ერთად იყოფს, ასევე მოედანში ასპარეზობს წარმომადგენელი - ლოს-ანჯელეს კინგსი. ლეიკერსი არის ერთ-ერთი ყველაზე წარმატებული გუნდი -ს ისტორიაში, რომლებსაც მოგებული აქვთ 16 ჩემპიონის ტიტული, უკანასკნელი მათგანი კი 2010 წელს მოახერხეს. 2012 წლის მონაცემებით კი, ლეიკერსი არის ყველაზე ღირებული გუნდი ფორბსის მონაცემებით, რომელშიც 900 მილიონ $ არის შეფასებული.

მას შემდეგ რაც ლეიკერსი შუერთდა -ს, გუნდში 22 მწვრთნელი იმყოფებოდა. გუნდის პირველი მწვრთნელი იყო ჯონ ქანდლე, რომელიც გუნდს 11 სეზონის განმავლობაში ედგა სათავეში. ამ პერიოდში 5 ჩემპიონის ტიტულის მოპოვება შეძლო. ფილ ჯექსონი კი ლეიკერსის ყველა დროის ლიდერია რეგულარული სეზონის ჩატარებული მატჩით (820) და ფლეი-ოფში ჩატარებული მატჩით (181), ასევე ყველაზე მეტი ფლეი-ოფში გამარჯვებული შეხვედრით (118). ლეიკერსს ააქვს მოგებული 16 ჩემპიონის ტიტული, აქედან 5-5 ქანდლესთან და ჯექსონთან ერთად, 4 პეტ რაილთან ერთად, ხოლო 1-1 კი ბილ შერმანთან და პოლ ვესტჰედთან ერთად. ლეიკერსთან ერთად, შერმანმა, რაილიმ და დელ ჰარისმა მოახერხეს წლის საუკეთესო მწვრთნელის ტიტულის მოპოვება 1972, 1990 და 1995 წლებში. ჯორჯ მიკანი, ჯიმ პოლარდი, ჯერი ვესტი, პეტ რაილი, მეჯიქ ჯონსონი და ქურთ რემბისი იყვნენ ლეიკერსის როგორც მთავარი მწვრთნელის რანგში, ასევე მოთამაშის რანგშიც. მაიკ ბრაუნი კი დაინიშნა 2011-2012 წლის სეზონის დასაწყისში მთავარი მწვრთნელის პოსტზე და ამჟამად ის ხელმძღვანელობს გუნდს.

მნიშვნელობები
მწვრთნელები
სტატისტიკა შესწორებულია 2010-11 წლების სეზონის დასრულების შემდეგ

აღნიშვნა
ლეიკერსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
ალპური რასა

ალპური რასა, ალპური ტიპი — რასა, რომელიც განეკუთვნება შვეიცარიისა და მისი მომიჯნავე საფრანგეთის, გერმანიის, ავსტრიისა და იტალიის ოლქების მოსახლეობა. ალპური რასის წარმომადგენლებისთვის დამახასიათებელია ბრაქიკეფალია, ფართო სახე, საშუალო სიმაღლე (163-164 სმ), წაბლისფერი თმა. როგორც დამოუკიდებელი რასა გამოიყო საუკუნის ბოლოს ფრანგი ანთროპოლოგისა და სოციოლოგის ჟორჟ ვაშე დე ლაპუჟის (1854–1936) მიერ. შემდეგ წლებში როგორც ანთროპოლოგიური ტიპი სტაბილურად გამოიყოფოდა სხვადასხვა ანთროპოლოგების მიერ. ალპური რასა განიხილება როგორც კავკასოიდური რასის შემადგენელი ნაწილი.
შარლოტ ბობკეტსის მთავარი მწვრთნელები

შარლოტ ბობკეტსი — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში გამოდის. გუნდი შეიქმნა 2004 წელს. გუნდის სათამაშო ბაზაა , რომელიც მდებარეობს შარლოტში, ჩრდულოეთ კაროლინის შტატში. ბობკეტსი თამაშობს სამხრეთ-აღმოსავლეთ დივიზიონში და აღმოსავლეთ კონფერენციაში. გუნდის მფლობელი არის და კალათბურთის ლეგენდა და ერთ-ერთი ყველაზე ცნობილი ფიგურა - მაიკლ ჯორდანი. 8 წლიანი ისტორიის მანძილზე, გუნდმა მხოლოდ ერთხელ შეძლო პლეიოფში ასპარეზობა 2009-2010 წლის სეზონში, როდესაც რეგულარული სეზონი 44-38 დაამთავრეს.

მნიშვნელობები
მწვრთნელები
სტატისტიკა შესწორებულია 2011-12 წლების სეზონის დასრულების შემდეგ

აღნიშვნა
ბობკეტსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
ორლანდო მეჯიკის მთავარი მწვრთნელები

ორლანდო მეჯიკი — პროფესიონალური საკალათბურთო კლუბი, რომელიც მდებარეობს, ქალაქ ორლანდოში, ფლორიდის შტატში, აშშ. გუნდი არის წევრი სამხრეთ-აღმოსავლეთ დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში . გუნდი საშინაო მატჩებს ატარებს -ში. გუნდში თამაშობდნენ ისეთი მოთამაშეები როგორებიც არიან შაკილ ონილი, პენი ჰარდევეი, გრანტ ჰილი, ტრეისი მაკგრედი, სტივ ფრენსისი, დუაიტ ჰოვარდი. გუნდი ასევე იყო ნახევარზე მეტჯერ არსებობის მანძილზე (23 წლის მანძილზე 14-ჯერ გავიდა პლეი-ოფში). ორლანდო იყო წარმატებული იმ 4 გუნდიდან, რომელიც 1988-89 წლებში შეუერთდა ლიგას მოგებების პროცენტული მაჩვენებლით. 2011 წლის მიხედვით, მეჯიკი არის ერთადერთი გუნდი დიდ ოთხეულში, რომელიც ქალაქ ორლანდოში თამაშობს.

მნიშვნელობები
მწვრთნელები
შენიშვნა: სტატისტიკა გასწორებულია 2010-11 წლების სეზონის დასრულების შემდეგ.

აღნიშვნა
მეჯიკის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
სოკოტო (ქალაქი)

სოკოტო — ქალაქი ნიგერიაში. ამავე სახელწოდების შტატის დედაქალაქი. ქალაქი მდებარეობს მდინარე სოკოტოსა და რიმის შეერთების ადგილას. 2006 წლის აღწერის მონაცემებით ქალაქის მოსახლეობის რაოდენობა შეადგენს 427 760 ადამიანს.

ისტორია
ქალაქი სოკოტო დაარსდა 1804 წელს, როგორც შეიხ ოსმან დან ფოდიოს სამხედრო შტაბი ურწმუნოთა წინააღმდეგ ჯიჰად-ფულანის ომის პერიოდში. 1809 წელს დროებით გახდა სოკოტოს ხალიფატის დედაქალაქი. ქალაქში მდებარეობს შეიხ ოსმან დან ფოდიოს საფლავი.

ქალაქმა განვითარების პიკს მიაღწია საუკუნის 20-იან წლებში, თუმცა მალევე მისი ძლიერება დაეცა. 1903 წელს ქალაქი დაიპყრო ბრიტანეთის იმპერიამ ფრედერიკ ლუგარდის ხელმძღვანელობით.

თანამედროვე პერიოდი
ქალაქის შემოგარენში მოჰყავთ სხვადასხვა სასოფლო-სამეურნეო კულტურები, როგორებიცაა: იამსი, არაქისი და მანიჰოტი.

ქალაქში ფუნქციონირებს უნივერსიტეტი და აეროპორტი.
ატლანტა ჰოუქსის მთავარი მწვრთნელები

ატლანტა ჰოუქსი — პროფესიონალური საკალათბურთო კლუბი, რომელიც ატლანტა, ჯორჯიის შტატში მდებარეობს, აშშ. ჰოუქსი თამაშობს სამხრეთ-აღმოსავლეთ დივიზიონში და აღმოსავლეთ კონფერენციაში, რომელიც ნაციონალურ საკალათბურთო ასოციაციას ეკუთვნის. გუნდი საშინაო მატჩებს ფილიფს არენაში მართავს.

რაც ჰოუქსი შემოუერთდა, გუნდში 27 მთავარი მწვრთნელი იმყოფებოდა. -ში გადმოსვლისას, გუნდის პირველი მთავარი მწვრთნელი როჯერ პოტერი იყო, რომელმახ მხოლოდ და მხოლოდ 7 თამაშის განმავლობაში გაძლო ამ პოსტზე. რიჩი გირინი ჰოუქს 8 სეზონის მანძილზე ედგა სათავეში, აქედან გამომდინარე ლიდერობს გუნდის რეგულარული სეზონის ჩატარებული მატჩებით მწვრთნელის რანგში (618), რეგულარული სეზონის გამარჯვებებით (327), პლეი-ოფში გაწვრთნით (60), და პლეი-ოფში გამარჯვებით (26). ალექს ჰენამი არის ერთადერთი მწვრთნელი, რომელმაც ჰოუქსთან ერთად მოიგო ჩემპიონის ტიტული 1958 წელს. ჰოუქსის მწვრთნელებს შორის 5 მათგანმა შეძლო წლის საუკეთესო მწვრთნელის ტიტულის მოპოვება, აქედან 4 შესულია კალათბურთის დიდების დარბაზში როგორც მწვრთნელი, ხოლო აქედან 3 მათგანი შესულია 10 საუკეთესო მწვრთნელს შორის.

მნიშვნელობები
მწვრთნელები
სტატისტიკა შესწორებულია 2009-10 სეზონის დასრულების შემდეგ. ასევე ეს სტატისტიკა არ შეიცავს სეზონებს.

აღნიშვნა
ჰოუქსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
NBA-ს წლის მწვრთნელის ჯილდო

ნაციონალური საკალათბურთო ასოციაციის წლის მწვრთნელის ჯილდო - სეზონის საუკეთესო მწვრთნელს გადაეცემა 1962-63 წლიდან მოყოლებული. გამარჯვებულს გადაეცემა რედ ორბეხის თასი - რედ ორბეხის პატივსაცემად დარქმეული, რომელიც დაეხმარა ბოსტონ სელტიქსს 9 -ის ჩემპიონის ტიტულის მოპოვებაში 1956-1966 წლებში. გამარჯვებული გამოვლინდება რეგულარული სეზონის დასრულების შემდეგ სპორტული ჟურნალების ავტორების მიერ აშშ და კანადა-ში.

ამ იდეის წამოწყებიდან, ეს ჯილდო 40 სხვადასხვა მწვრთნელს გადაეცა. უკანასკნელი გამარჯვებული ამ ტიტულის სან-ანტონიო სპურსის მთავარ მწვრთნელო - გრეგ პოპოვიჩია. დონ ნილსონს და პეტ რაილის ეს ჯილდო 3-3 აქვთ მოგებული, მაშინ როდესაც ჰაბი ბრაუნს, ბილი ფიტჩს, კოტონ ფიტზიმონს, გრეგ პოპოვიჩს და გენი შუს კი 2-2 აქვთ მოპოვებული. არცერთ მწვრთნელს არ მოუგია ჯერჯერობით ზედიზედ 2 წლის მანძილზე. რაილი არის ერთადერთი მწვრთნელი, რომელიც დასახელებული იქნა 3-ჯერ სხვადასხვა გუნდებთან ერთად ყოველ ჯერზე. ლარი ბირდი არის ერთ-ერთი მათგანი, რომელსაც ასევე ტიტული აქვს მოგებული როგორც მოთამაშეს. ბილ შერმენი და ლენი უილკინსი არიან მხოლოდ ის მწვრთნელები, რომლებიც ნეისმიტის კალათბურთის დიდების დარბაზში იქნენ შეყვანილი როგორც მოთამაშეები, ასევე მწვრთნელები. ჯონი კერი არის ერთადერთი მწვრთნელი, რომელმაც ეს ჯილდო წაგებული მაჩვენებლის (33-48 ჩიკაგო ბულზის მწვრთნელი 1966-67 წლებში) მიუხედავად შეძლო მოგება. კერი დასახელებული იქნა, რადგან მან შეძლო ჩიკაგო ბულზის გაყვანა გუნდის არსებობის პირველივე წელს პლეი-ოფში.

გამარჯვებულები
იერინგი

იერინგი — ქალაქი დანიაში, ჩრდილოეთ იუტლანდიის რეგიონში. იერინგის მუნიციპალიტეტის ადმინისტრაციული ცენტრი და მთავარი ქალაქი. 2012 წლის მონაცემებით მოსახლეობა 24 867 ადამიანს შეადგენს. იერინგი დანიის ერთ-ერთი უძველესი ქალაქია, 1993 წელს მან საბაზრო ქალაქობის 750-ე იუბილე აღნიშნა.

არქეოლოგიური აღმოჩენები მიუთითებენ, რომ ეს ტერიტორია დასახლებული იყო ჯერ კიდევ 10 000 წლის წინ.

1819 წელს ქალაქის უდიდესი ნაწილი ხანძარმა გაანადგურა.

ქალაქში კარგი შესაძლებლობებია საგანმანათლებლო კუთხით. ფუნქციონირებს ბიზნეს და ტექნიკური კოლეჯები.
ჰერსჰოლმი

ჰერსჰოლმი — ქალაქი დანიაში, ერესუნის სრუტის სანაპიროზე, კოპენჰაგენიდან დაახლოებით 25 კილომეტრით ჩრდილოეთით. 2012 წლის მონაცემებით მოსახლეობა 45 865 ადამიანს შეადგენს.

ქალაქი განვითარდა ჰირსხოლმის სასახლის ირგვლივ, რომელიც 1730-იან წლებში აშენდა. 1739 წელს ჰერსჰოლმს საბაზრო ქალაქის სტატუსი მიენიჭა.

ჰერსჰოლმის ეკონომიკა მჭიდროდაა დაკავშირებული ინჟინერიასთან და საინფორმაციო ტექნოლოგიებთან.
ფრედერიქსჰავნი

ფრედერიქსჰავნი — ქალაქი დანიაში, იუტლანდიის ნახევარკუნძულის ჩრდილოეთ-აღმოსავლეთ სანაპიროზე, ფრედერიკსჰავნის მუნიციპალიტეტში. სიტყვა ფრედერიქსჰავნი დანიურად „ფრედერიქის ნავსადგურს“ ნიშნავს. თავდაპირველად ქალაქს ფლადსტრანდი ერქვა.

2012 წლის მონაცემებით ქალაქის მოსახლეობა 23 295 ადამიანს შეადგენს. ფრედერიქსჰავნი მნიშვნელოვანი დამაკავშირებელი წერტილია დანიას, შვედეთსა და ნორვეგიას შორის საბორნე მიმოსვლაში. ქალაქი ცნობილია თავის თევზის სარეწაო ნავსადგურით.

ფრედერიქსჰავნის უძველესი შენობაა საუკუნის ფისკერკლინგენი, თუმცა ამჟამად არსებული სახლების უმრავლესობა - საუკუნეებშია აშენებული.

1818 წელს ფრედერიქსჰავნმა სავაჭრო ქალაქის სტატუსი მიიღო და მეფე ფრედერიკ -ის პატივსაცემად ამჟამინდელი სახელი ეწოდა.
ჰადერსლევი

ჰადერსლევი — ქალაქი დანიაში, სამხრეთ დანიის რეგიონში. 2012 წლის მონაცემებით მოსახლეობა 21 396 ადამიანს შეადგენს. წარმოადგენს ჰადერსლევის მუნიციპალიტეტის ადმინისტრაციულ ცენტრსა და მთავარ ქალაქს.

ისტორია
ჰადერსლევი გაშენებულია ხეობაში, ბალტიის ზღვის ჰადერსლევის ფიორდის სანაპიროსთან. იგი სავარაუდოდ ვიკინგებმა დააარსეს, ერთი საუკუნით ადრე, სანამ 1292 წელს სამეფო ქალაქის სტატუსს მიიღებდა. ამის შემდეგ იგი სამხრეთ იუტლანდიის მთავარი სავაჭრო ცენტრი გახდა. 1327 წელს პირველად იხსენიება ჰადერსლევჰუსის სამეფო სასახლე. იგი კათედრალის აღმოსავლეთით მდებარეობდა. მომდევნო საუკუნეებში ქალაქი აყვავდა, აშენდა გოტიკური კათედრალი და მეორე, ჰანსბორგის ციხესიმაგრე (დაიწვა 1644 წელს), რომელიც კრონბორგის მსგავსი იყო. კოპენჰაგენში გავრცელებული შავი ჭირის გამო, მეფე კრისტიან -მ აქ იქორწინა. საუკუნეში, ჰადერსლევი ერთ-ერთი პირველი სკანდინავიური ქალაქი გახდა, სადაც პროტესტანტულმა რეფორმაციამ შეაღწია.
დიდი მწვანე ველი

დიდი მწვანე ველი — რეჟისორ მერაბ კოკოჩაშვილის ფილმი. გამოვიდა 1967 წელს.

ფილმში მოთხრობილია მწყემს სოსანას ამბავი, რომელიც სოფლიდან ცოლ-შვილს ველზე ჩამოიყვანს, სადაც ნახირს მწყემსავს. მაგრამ ველზე ნავთობის ჭაბურღილის აღმოჩენის შემდეგ სოსანას ცხოვრებაში ყველაფერი ირევა.

ფილმში მთავარ როლს ასრულებს დოდო აბაშიძე.

ჯილდოები
ფილმმა მიიღო დიპლომი საუკეთესო რეჟისურისთვის, საუკეთესო ოპერატორული ნამუშევრისთვის და მამაკაცის საუკეთესო როლის შესრულებისთვის 1968 წლის ერევნის კინოფესტივალზე.
ნიოსის ტბა

ნიოსის ტბა — კრატერული ტბა კამერუნში. მდებარეობს ჩრდილო-დასავლეთის რეგიონის მენჩუმის დეპარტამენტში.

1986 წლის 21 აგვისტოს, ტბაზე მოხდა ლიმნოლოგიური კატასტროფა, რომელმაც შეიწირა 1700 ადამიანის სიცოცხლე. ორი წლით ადრე, 1984 წლის 15 აგვისტოს, მსგავსი კატასტროფა დატრიალდა ასევე კამერუნში, მანუნის ტბაზე, სადაც მსხვერპლთა რაოდენობამ 37-ს მიაღწია. ორივე კატასტროფის დროს ტბიდან დიდი სისწრაფით ამოიფრქვა ნახშირორჟანგი (2). გაზმა გაანადგურა ტბის გარშემო 27 კმ-ის რადიუსში არსებული ყველა ცოცხალი არსება.
ტროპოპაუზა

ტროპოპაუზა (ბერძნ. – შემობრუნება, შეცვლა და – შეჩერება, შეწყვეტა) — დედამიწის ატმოსფეროს ფენა, ეგრეთ წოდებული გარდამავალი ფენა ტროპოსფეროსა და სტრატოსფეროს შორის. სისქე რამდენიმე ასეული მეტრიდან 2-3 კმ-მდე. ტროპოპაუზაში ტემპერატურის გრადიენტი მცირდება, ხშირია ტემპერატურის ინვერსიაც. ტროპოპაუზის სიმაღლე დამოკიდებულია გეოგრაფიული განედზე (პოლარულში დაბლაა, ტროპიკულში მაღლა), წელიწადის დროზე (ზაფხულში უფრო მაღლაა, ვიდრე ზამთარში), აგრეთვე ციკლონურ მოქმედებაზე (ციკლონებში უფრო დაბლაა, ვიდრე ანტიციკლონებში).

ზოგიერთი რაიონის თავზე ხშირად აღინიშნება ტროპოპაუზის დარღვევა და ხელახალი ჩამოყალიბება. დედამიწის ატმოსფეროში პოლარულ რაიონებში ტროპოპაუზა განლაგებულია 8-12 კმ სიმაღლეზე, ხოლო ეკვატორზე — 16-18 კმ სიმაღლეზე. სუბტროპიკებში შეინიშნება ტროპოპაუზის წყვეტა.
სტრატოპაუზა

სტრატოპაუზა (ლათ. – ფენა და ბერძნ. – შეჩერება) — დედამიწის ატმოსფეროს ფენა, ეგრეთ წოდებული გარდამავალი ფენა სტრატოსფეროსა და მეზოსფეროს შორის. სტრატოსფეროში ტემპერატურა სიმაღლესთან ერთად მატულობს, ხოლო საკუთრივ სტრატოპაუზა წარმოადგენს ფენას, სადაც ტემპერატურა მაქსიმუმს აღწევს. სტრატოპაუზაში ტემპერატურა უდრის 0 °-ს. აღნიშნული, მოვლენა არა მხოლოდ დედამიწისთვის, არამედ ყველა იმ პლანეტისთვისაა დამახასიათებელი, რომლებსაც ატმოსფერო გააჩნიათ. დედამიწაზე სტრატოპაუზის სიმაღლეა 50-55 კმ.
ზომბა (ქალაქი)

ზომბა — ქალაქი მალავიში. სამხრეთი რეგიონისა და ზომბის რაიონის ადმინისტრაციული ცენტრი.

ისტორია
ბრიტანელების მმართველობის პერიოდში იყო ნიასალენდის დედაქალაქი. ასევე იყო დამოუკიდებელი მალავის დედაქალაქი 1975 წლამდე.

გეოგრაფია
ქალაქის ცენტრი მდებარეობს ზღვის დონიდან 848 მეტრ სიმაღლეზე.

ტრანსპორტი
ქალაქში არსებობს მცირე აეროპორტი.

დემოგრაფია
ქალაქის მოსახლეობა წლების მიხედვით:
მეზოსფერო

მეზოსფერო ( და ) — დედამიწის ატმოსფეროს ფენა. ვრცელდება 50-55-იდან 80 კმ-მდე. მდებარეობს სტრატოსფეროს ზევით. დამახასიათებელია, რომ მეზოსფეროში სიმაღლის მომატებასთან ერთად იკლებს ტემპერატურა: 0°-იდან (ქვემო საზღვარზე) -90°-მდე (ზემო საზღვარზე). ტერმინი შემოღებულია გეოგრაფიული და გეოფიზიკური კავშირის მიერ 1951 წელს. შემადგენლობაში მთავარი ადგილი უკავია აზოტს — 80% და — ჟანგბადს 20%. ქვედა მხარეზე მდებარეობს სტრატოსფერო, ხოლო მის ზევით თერმოსფერო იწყება. მეზოსფერო ძირითადად ემთხვევა ტურბოპაუზას. მეტეორები სიკაშკაშეს განიცდიან დედამიწის მეზოსფეროს ფენაში, ამასთანავე როგორც წესი, ამავე ფენაში წვას ექვემდებარებიან. ვერცხლისფერი ღრუბლები, როგორც ატმოსფეროს ფენომენი წარმოქმნას მეზოსფეროში იწყებს.